OzLabs/hebrew-wiki-articles huggingface dataset:
K-8

K-8 (ברוסית: "проекта 627А "Кит; פרויקט 627A "קיט") הייתה צוללת גרעינית מסדרת נובמבר של הצי הצפוני אשר טבעה ב-12 באפריל 1970 במפרץ ביסקאיה, כשעל סיפונה כלי הנשק הגרעיניים שלה. שרפה שפרצה ב-8 באפריל נטרלה את הצוללת והיא נגררה בים סוער. 52 אנשי צוות נהרגו בניסיון להציל את כלי השיט מטביעה.

== תאונות ==
=== 1960 - אובדן נוזל קירור ===
ב-13 באוקטובר 1960, במהלך פעילות בים ברנץ, התרחשה פריצה בצינור גנרטור הקיטור וכתוצאה מכך אבד נוזל קירור. בעוד הצוות פעל לאספקת חירום של מי קירור לכור במטרה למנוע התכה של הכור, דלפו כמויות גדולות של גז רדיואקטיבי וזיהמו את כלי השיט. רמת הרדיואקטיביות לא הייתה ידועה מכיוון שציוד המדידה לא היה מסוגל למדוד בקנה מידה כה גדול. שלושה מאנשי הצוות סבלו מנזקי קרינה הנראים לעין, ורבים מאנשי הצוות נחשפו לרמות קרינה של עד 2 Sv.

=== 1970 - השרפה במפרץ ביסקאיה ===
במהלך תרגיל צבאי ימי גדול שנערך ב-8 באפריל 1970 סבלה K-8 משריפות בשני מדורים בו זמנית. השרפה התפשטה במערכת האוורור בעקבות קצר חשמלי במדורים 3 ו-7, בזמן שהצוללת הייתה בעומק 120 מטרים. שני הכורים הגרעיניים כובו.

הקפטן הורה לכל הצוות לנטוש את הצוללת אך ביטל את הפקודה ברגע שהגיעה גוררת. 52 אנשי צוות, כולל הקפטן סוולוד בסינוב עלו בחזרה על הצוללת שנגררה, אך זו טבעה בים הסוער בזמן שנגררה במפרץ ביסקאיה שבאוקיינוס האטלנטי. היה זה האובדן הראשון של צוללת גרעינית סובייטית. 8 אנשי צוות כבר נהרגו בעקבות נעילת מדורים מסוימים למניעת ההצפה והתפשטות האש. כל אנשי הצוות שעלו בחזרה נהרגו כתוצאה מהרעלת פחמן דו-חמצני והצפות במהלך 80 השעות בהן שהתה במזג אוויר סוער. 73 אנשי צוות שרדו. K-8 טבעה ושקעה לעומק 4,680 מטרים, כאשר מתוך 24 הטורפדו שהיו על סיפונה ארבעה נשאו ראשי נפץ גרעיניים.

קטגוריה:1970 בברית המועצות
קטגוריה:צוללות גרעיניות
קטגוריה:צוללות שטבעו
קטגוריה:אוניות מלחמה סובייטיות ורוסיות
קטגוריה:ברית המועצות: תאונות גרעיניות
קטגוריה:תאונות צוללות בצי הסובייטי
קטגוריה:צוללות הצי הסובייטי
דריו וידושיץ'

דאריו וידושיץ (נולד ב-8 באפריל 1987) הוא כדורגלן עבר אוסטרלי ששיחק בעמדת הקשר.

==קריירת מועדונים==
וידושיץ' נולד באוסייק, יוגוסלביה (כיום קרואטיה), אביו היה שחקן כדורגל. בגיל שנה עברה משפחתו לאוסטרליה, אחרי שאביו קיבל הצעה לשחק בליגת העל האוסטרלית. אחרי שאביו פרש מכדורגל הוא שימש כמאמן בקבוצת ילדים מקומית, בה שיחק וידושיץ'. אחרי שהרשים בה, קיבל מלגה לשחק במכון הספורטיבי של אוסטרליה וכעבור חצי שנה חתם בבריסביין רואר. הוא ערך את הופעת הבכורה שלו כבר במחזור הראשון, בה גם הבקיע את שער הבכורה שלו בקריירה. באותה עונה וידושיץ' הפך לכדורגלן הראשון שכובש צמד במשחק בליגה האוסטרלית כאשר טרם מלאו לו 21 שנים.

ב-22 במרץ 2007 חתם וידושיץ' בנירנברג הגרמנית והוא הצטרף לקבוצה בתום עונת . בעונת הבכורה שלו במועדון, שותף רק ב-4 משחקי ליגה. בעונה שלאחר מכן שותף ב-12 משחקים, כבש 3 שערים ובתום העונה חגג עם המועדון עלייה לבונדסליגה. ב-19 בינואר 2010 הושאל לדיסבורג עד לתום העונה. בינואר 2011 הושאל לארמיניה בילפלד עד לסיום העונה.

ביולי חזר לאוסטרליה כאשר חתם באדלייד יונייטד. ב-26 באוגוסט 2013 חתם לשנתיים בפ.צ. סיון תמורת 700 אלף דולר אוסטרלי. ב-21 בספטמבר 2015 חזר שוב לאוסטרליה כאשר חתם בוסטרן סידני וונדררס.

ב-22 ביוני 2016 חתם בליאונינג ווהווין מליגת העל הסינית.

ב-17 בפברואר 2017 חתם בסאנגנם מליגת העל של קוריאה הדרומית.

ב-4 באוגוסט 2017 חתם בוולינגטון פיניקס בה אביו שימש כעוזר מאמן. ב-20 בדצמבר שוחרר מהקבוצה לאחר עזיבת אביו.

ב-29 בדצמבר 2017 חתם במלבורן סיטי.

==נבחרת אוסטרליה==
בצעירותו שיחק וידוסיץ' בנבחרת הצעירות של אוסטרליה. לאחר שנשאר מחוץ לסגל הנבחרת לקראת אולימפיאדת בייג'ינג (2008), הועלת האפשרות שהוא ייצג את נבחרת קרואטיה אך בסופו של דבר הוא החליט לייצג את אוסטרליה. ב-17 ביוני 2009 הוא ערך את הופעת הבכורה שלו עבור הנבחרת במשחק במסגרת מוקדמות מונדיאל 2010 נגד . ב-24 במאי 2010 הבקיע את שער הבכורה שלו בנבחרת בניצחון 1-2 נגד . וידוסיץ' השתתף עם הנבחרת במונדיאל 2010 ומונדיאל 2014.

==קישורים חיצוניים==

* 

קטגוריה:כדורגלנים אוסטרלים
קטגוריה:כדורגלנים קרואטים
קטגוריה:קשרי כדורגל אוסטרלים
קטגוריה:קשרי כדורגל קרואטים
קטגוריה:אוסייק: כדורגלנים
קטגוריה:כדורגלני בריזבן רואר
קטגוריה:כדורגלני נירנברג
קטגוריה:כדורגלני דיסבורג
קטגוריה:כדורגלני ארמיניה בילפלד
קטגוריה:כדורגלני אדלייד יונייטד
קטגוריה:כדורגלני פ.צ. סיון
קטגוריה:כדורגלני וסטרן סידני וונדררס
קטגוריה:כדורגלני ליאונינג ווהווין
קטגוריה:כדורגלני סאנגנם
קטגוריה:כדורגלני וולינגטון פיניקס
קטגוריה:כדורגלני מלבורן סיטי
קטגוריה:כדורגלני נבחרת אוסטרליה
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:אוסטרלים ממוצא קרואטי
קטגוריה:אוסטרלים שנולדו ב-1987
קטגוריה:קרואטים שנולדו ב-1987
ז'אנג צ'נגדונג

ז'אנג צ'נגדונג (נולד ב-9 בפברואר 1989) הוא כדורגלן סיני המשחק בבייג'ינג גואואן בעמדת החלוץ.

==קריירה==
ז'אנג התחיל את הקריירה שלו בקבוצת הילדים של ליאוניג ווהווין בה שיחק עד שסיים את גיל הנוער. במהלך התקופה בה שיחק במחלקת הנוער יצא למבחנים במילאן שבסופם חזר למולדתו. ב-21 במאי 2006 ערך את הופעת הבכורה שלו בקבוצה הבוגרת בהפסד 0–5 נגד שאנדונג לואן. באותה עונה מיעט לשחק, ובעונה שלאחר מכן הפך לשחקן מפתח. בתום עונת ירדה קבוצתו לליגה השנייה והוא שוחרר מהמועדון. ב-23 בספטמבר 2009 חתם במאפרה הפורטוגלית. במדי מאפרה הוא כבש 4 שערים ב-24 הופעות, ובנוסף לכך הוא גם הבקיע שלושער בהפסד 3–4 נגד ספורטינג ליסבון בגביע הפורטוגזי. ב-11 באוגוסט 2010 הושאל ללייריה מהליגה הראשונה עם אופציה לרכישה בסיום העונה. ב-1 באוקטובר הבקיע את שער הבכורה שלו במשחק הליגה נגד אקדמיקה דה קוימברה. בינואר נפצע בעצם כף הרגל, דבר שהשבית אותו ל-4 חודשים. ב-11 ביולי 2011 הצטרף בהשאלה לביירה מאר ובתום העונה חזר למאפרה. באוגוסט הושאל לאיינטרכט בראונשווייג מהבונדסליגה השנייה עד לסיום העונה והיה שותף לחזרה של המועדון לבונדסליגה אחרי 28 שנים של היעדרות. ב-22 ביולי שוחרר ממאפרה וחזר לליגה הסינית כאשר חתם בבייג'ינג גואואן. ב-21 ביולי 2015 הושאל לראיו ואיקאנו ובכך הפך לסיני הראשון שמשחק בליגה הספרדית.

ב-3 במרץ 2010 ערך את הופעת הבכורה שלו בנבחרת סין במשחק ידידות נגד . ז'אנג השתתף עם הנבחרת בגביע אסיה בכדורגל 2015.

==קישורים חיצוניים==

קטגוריה:כדורגלנים סינים
קטגוריה:קשרי כדורגל סינים
קטגוריה:כדורגלני ליאונינג ווהווין
קטגוריה:כדורגלני אוניאו דשפורטיבה דה לייריה
קטגוריה:כדורגלני ביירה-מאר
קטגוריה:כדורגלני איינטרכט בראונשווייג
קטגוריה:כדורגלני בייג'ינג גואואן
קטגוריה:כדורגלני ראיו ואיקאנו
קטגוריה:כדורגלני חביי צ'יינה פורצ'ן
קטגוריה:כדורגלני נבחרת סין
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:סינים שנולדו ב-1989
חואן קרלוס ואלרון

חואן קרלוס ואלרון סנטנה (בספרדית: Juan Carlos Valerón Santana, נולד ב-17 ביוני 1975) הוא כדורגלן עבר ספרדי ששיחק בעמדת הקשר. ואלרון נודע בשל תקופותיו בלאס פאלמס ובדפורטיבו לה קורוניה, והוא שיחק גם בנבחרת ספרד. במהלך הקריירה שלו הוא סבל מפציעות רבות.

==קריירת מועדונים==
ואלרון התחיל את הקריירה שלו בארגינגין, מועדון המייצג את עיר הולדתו ובגיל 15 הצטרף לקבוצת הנוער של לאס פאלמס. ב-31 באוגוסט 1997 הוא ערך את הופעת הבכורה שלו בקבוצה הבוגרת של המועדון בניצחון 1-2 נגד ולנסיה. שנה לאחר מכן חתם במאיורקה מליגת העל עימה הגיע לגמר גביע אירופה למחזיקות גביע.

כעבור עונה אחת, חתם באתלטיקו מדריד במדיה שיחק שנתיים והפך עד מהרה לשחקן מוביל. בתום עונת ירד המועדון לליגה השנייה וואלרון החליט לעזוב את המועדון וחתם בדפורטיבו לה קורוניה. גם בלה קורוניה, הפך ואלרון עד מהרה לשחקן מוביל. בינואר התחילה מכת הפציעות ממנה סבל ואלרון. כעבור שנה סבל מפציעה בברך והוא חזר למגרשים רק ב-27 בינואר 2008 בניצחון 1-3 נגד ריאל ואיאדוליד. לאחר הפציעה התקשה ואלרון לייצב את מעמדו כשחקן הרכב. אולם לאחר שלה קורוניה ירדה לליגה השנייה בתום עונת , חזר ואלרון להרכב הקבוצה בשנה שלאחר מכן והיה שחקן משמעותי בעונת החזרה של המועדון לליגת העל.

ב-14 ביולי 2013 חזר ואלרון ללאס פאלמס כאשר חתם על חוזה לעונה אחת עם אופציה לעוד עונה. ואלרון היה שותף לחזרה של המועדון לליגת העל בתום עונת אחרי 13 עונות בליגות הנמוכות.

בתום עונת פרש מכדורגל.

==קריירה בינלאומית==
ואלרון היה שחקן בנבחרת הצעירה של ספרד עימה זכה באליפות אירופה בכדורגל עד גיל 21 - 1998. ב-18 בנובמבר 1998 ואלרון ערך את הופעת הבכורה שלו בנבחרת הבוגרת בתיקו 2-2 נגד . ב-2 ביוני 2002 הוא הבקיע את שער הבכורה שלו בנבחרת בניצחון 1-3 נגד במסגרת מונדיאל 2002. ואלרון השתתף עם הנבחרת ביורו 2000, מונדיאל 2002 ויורו 2004. ב-26 במרץ 2005 הוא ערך את הופעתו האחרונה במדי הנבחרת שהסתיימה בניצחון 1-3 נגד . לזכותו של ואלרון 46 הופעות ו-5 שערים במדי הנבחרת.

==תארים==
; דפורטיבו לה קורוניה
*הסופר קאפ הספרדי: , 
*גביע המלך הספרדי: 
*גביע האינטרטוטו: 
*הליגה הספרדית השנייה בכדורגל: 

; נבחרת ספרד הצעירה
*אליפות אירופה בכדורגל עד גיל 21: 1998

; אישיים
*תחרות השחקן ההוגן בספרד: 

==קישורים חיצוניים==

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני לאס פאלמאס
קטגוריה:כדורגלני מיורקה
קטגוריה:כדורגלני אתלטיקו מדריד
קטגוריה:כדורגלני דפורטיבו לה קורוניה
קטגוריה:כדורגלני נבחרת ספרד
קטגוריה:כדורגלני יורו 2000
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:ספרדים שנולדו ב-1975
דוד ליפשיץ (רב)

הרב דוד ליפשיץ (ה'תרס"ו, 1906 – ט' בתמוז ה'תשנ"ג, 28 ביוני 1993) היה רב וראש ישיבה ליטאי-אמריקאי. רבה האחרון לפני השואה של העיר סובאלק, מראשי "אגודת הרבנים דארצות הברית וקנדה", ראש ישיבת רבינו יצחק אלחנן בניו יורק, וראש ארגון "עזרת תורה".

==ביוגרפיה==
נולד במינסק לאיטל ולרב יעקב אריה ליפשיץ, בנו של רבי שלמה זלמן ליפשיץ איש גרודנה מחבר "עולת שלמה" על סדר קדשים ונשיא כולל הורדנה. במינסק למד ב"חדר מתוקן" אצל חיים דוד רוזנשטיין; עמו למד בנו של רוזנשטיין, אברהם אבן-שושן. השניים חיברו בילדותם פירוש לספר משלי בשם "טל ילדות". בראשית שנות ה-20 של המאה ה-20 למד אצל רבי שמעון יהודה שקופ בישיבת שער התורה בגרודנה, ואחריה בישיבת מיר בה היה מקורב לרב אליעזר יהודה פינקל ולמשגיח רבי ירוחם ליבוביץ. נישא לציפורה חוה בתו של הרב יוסף יוסלביץ', רבה של סובאלק ועם פטירתו הפתאומית של חמיו בגיל 56 בשנת 1935 התמנה כרבה של העיר. הצליח להימלט עם פרוץ מלחמת העולם השנייה והיגר לארצות הברית, בה עמד בראש "ועד העזרה לפליטי סובאלק והסביבה". בתחילת ימיו בארצות הברית כיהן כראש ישיבת "בית מדרש לתורה" בסקוקי, שיקגו. בהמשך כיהן כראש ישיבה בישיבת רבינו יצחק אלחנן ומשנת 1956 כחבר הנשיאות של "אגודת הרבנים באמריקה ובקנדה". כיהן גם כנשיא של ארגון "עזרת תורה" של אמריקה בישראל.

בשנת תשמ"ט הוציא את הספר מנחת יוסף, מתוך כתבי יד של חותנו.

הרב ליפשיץ נפטר ט' בתמוז ה'תשנ"ג, 28 ביוני 1993. הוא הועלה לקבורה בישראל ונטמן בחלקת הרבנים בהר המנוחות בירושלים.

==משפחתו==
לרב ליפשיץ היו שלוש בנות:
* בתו הגדולה שולמית, נקראה על שם סביו הרב שלמה זלמן ליפשיץ, ונישאה לרב נתן קמינצקי בנו של הרב יעקב קמינצקי
* בתו חיה נישאה לרב ד"ר חיים אייזיק וקסמן, בנו של הרב ניסן וקסמן
* בתו שרה איטל נישאה לרב בנימין משה שטיין, בנו של רבי חיים שטיין

==קישורים חיצוניים==

* 
* 
* [http://yu.edu/riets/about/mission-history/historic-roshei/dovid-lifschitz/ הרב דוד ליפשיץ] באתר ישיבה יוניברסיטי (כולל קישורים למידע נוסף) 
;מספריו
* 
* 
* 
* 

==הערות שוליים==

קטגוריה:רבנים ליטאים
קטגוריה:סובאלק: רבנים
קטגוריה:בוגרי ישיבת שער התורה-גרודנה
קטגוריה:בוגרי ישיבת מיר (בלארוס)
קטגוריה:ראשי ישיבה בישיבה יוניברסיטי
קטגוריה:אישים שהועלו לקבורה בארץ ישראל
קטגוריה:יהודים הקבורים בהר המנוחות
קטגוריה:ראשי ישיבת בית מדרש לתורה בשיקגו
קטגוריה:פרשני התלמוד
קטגוריה:אמריקאים שנולדו ב-1906
קטגוריה:אמריקאים שנפטרו ב-1993
הוגו ויאנה

הוגו מיגל פרירה גומש ויאנה (בפורטוגזית: Hugo Miguel Ferreira Gomes Viana; ) הוא כדורגלן עבר פורטוגזי ששיחק בעמדת הקשר. בעברו שיחק ויאנה בנבחרת פורטוגל.

==קריירת מועדונים==
ויאנה התחיל את הקריירה המקצועית שלו במחלקת הנוער של ספורטינג ליסבון ובגיל 18 עלה לקבוצה הבוגרת. בתום עונה אחת בה שיחק 26 משחקים הוא זכה עם המועדון בדאבל ובנוסף זכה בתואר "הכדורגלן הצעיר של השנה באירופה". בקיץ נמכר לניוקאסל יונייטד תמורת 12 מיליון אירו. בעונתו הראשונה בניוקאסל, הצליח להשתלב והבקיע 4 שערים בכל המסגרות. בעונה שלאחר מכן לא הצליח לתפוס את מקומו ובתום העונה הושאל בחזרה לספורטינג ליסבון. בעונתו כמושאל הגיע עם ספורטינג לגמר גביע אופ"א בה הפסידה ספורטינג לצסק"א מוסקבה.

בתחילת עונת חתם בולנסיה. לאחר שתי עונות בוולנסיה, באוגוסט הושאל לאוסאסונה. עוד לפני שרשם את הופעת הבכורה שלו, נפצע ונעדר כ-4 חודשים. בתום העונה חזר לוולנסיה, אך שיחק רק ב-6 משחקים בלבד בכל המסגרות. ב-31 ביולי 2009 הושאל לספורטינג בראגה לעונה אחת. כבר במשחק הבכורה שלו הבקיע את שער הבכורה שלו במועדון. ויאנה היה שותף לעונה הטובה ביותר של המועדון שהסתיימה במקום השני. בתום העונה חתם בבראגה בהעברה חופשית, והגיע עם הקבוצה עד לגמר הליגה האירופית 2011, שם נוצחה 0–1 על ידי בת ארצה פורטו.

ב-5 ביוני 2013 עזב ויאנה את אירופה לראשונה בקריירה שלו וחתם באל-אהלי דובאי מליגת העל של איחוד האמירויות הערביות. כעבור שנה וחצי חתם באל-וואסל.

ב-13 באוקטובר 2016 פרש מכדורגל.

==קריירה בינלאומית==
ב-14 בנובמבר 2001 ויאנה ערך את הופעת הבכורה שלו בנבחרת פורטוגל במשחק ידידות בו ניצחה פורטוגל 5–1 את . ב-12 באוקטובר 2005 הוא הבקיע את שער הבכורה שלו בנבחרת בניצחון 3–0 נגד במסגרת מוקדמות מונדיאל 2006. ויאנה השתתף עם הנבחרת במונדיאל 2002, אולימפיאדת אתונה (2004), מונדיאל 2006 ויורו 2012. ב-14 בנובמבר 2012 ערך ויאנה את הופעתו האחרונה בנבחרת בתיקו 2-2 נגד .

==תארים==
; ספורטינג ליסבון
*אליפות פורטוגל: 
*הגביע הפורטוגזי: 

; ספורטינג בראגה
*גביע הליגה הפורטוגזי: 

; אל-אהלי
*הסופר קאפ של איחוד האמירויות הערביות: 
*ליגת העל של איחוד האמירויות הערביות: 
*גביע הליגה של איחוד האמירויות הערביות: 

==קישורים חיצוניים==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני ניוקאסל יונייטד
קטגוריה:כדורגלני ולנסיה
קטגוריה:כדורגלני אוססונה
קטגוריה:כדורגלני ספורטינג בראגה
קטגוריה:כדורגלני שבאב אל-אהלי דובאי
קטגוריה:כדורגלני אל-וואסל
קטגוריה:כדורגלני נבחרת פורטוגל
קטגוריה:כדורגלני מונדיאל 2002
קטגוריה:כדורגלנים באולימפיאדת אתונה (2004)
קטגוריה:כדורגלני מונדיאל 2006
קטגוריה:כדורגלני יורו 2012
קטגוריה:פורטוגזים שנולדו ב-1983
ורטה (פולין)

ורטה (בפולנית: Warta; ביידיש: דווארט) היא עיירה במחוז שיירדז שבפרובינציית לודז' בפולין, על נהר ורטה, בה התקיימה עד השואה קהילה יהודית גדולה.

==תולדות היישוב==
האזכור הראשון של ורטה הוא משנת 1255, ובהמשך קיבלה זכויות עיר. דליקות רבות שפרצו בעיירה מהמאה ה-16 ועד המאה ה-19 האטו את התפתחותה, וכן פלישת האימפריה השוודית באמצע המאה ה-17.

==יהודי ורטה==
בית הקברות היהודי בוורטה.
יהודים ראשונים ישבו בוורטה במחצית הראשונה של המאה ה-16, ובית כנסת ראשון נבנה בה בשנת 1534. במשך השנים סבלו יהודי העיירה מנטל מיסים גבוה שהוטל עליהם ומהגבלות מגורים ותעסוקה ביישוב. בתחילת מלחמת העולם הראשונה פרעו הקוזקים ביהודי העיירה, תוך ביצוע מעשי אונס, שוד ורצח.

בין מלחמות העולם התגברה בעיירה הפעילות הציונית, תוך קיום תנועות נוער ציוניות וקיבוץ הכשרה, לצד פעילות של אגודת ישראל. בתקופה זו נמנו בעיירה כ-2,000 יהודים, כמחצית מתושביה.

===בשואה===
בימים הראשונים לכיבוש העיירה בידי הגרמנים בספטמבר 1939, ריכזו אלו את יהודיה בכיכר השוק בעיירה, והתעללו בהם בפומבי. בהמשך, הוקם בעיירה יודנרט, אשר נצטווה לספק לגרמנים עובדים יהודים לעבודות כפייה, וכן תשלומי כופר.

בפברואר 1940 רוכזו יהודי העיירה בגטו שהוקם בה, ובינואר 1941 החלו להישלח יהודים מהגטו למחנות עבודה באזור פוזנן. כעונש על שליחת חבילות מזון בכמות גדולה משהותרה לעובדים במחנות, נתלו בפומבי ב-5 במאי 1942 עשרה מנכבדי הקהילה בעיירה, ובהם ראש היודנרט. ב-27 ביולי 1942 נתלו בפומבי 13 יהודים נוספים מהגטו.

ב-24 באוגוסט 1942 רוכזו כ-2,400 יהודי גטו ורטה, והובלו לכנסייה ולמנזר, בהם הוחזקו מספר ימים. בזמן זה נרצחו מספר יהודים במקום. לאחר מכן, נערכה ביהודי העיירה סלקציה - כ-400 מהם שולחו לעבודות כפייה בגטו לודז', והיתר שולחו למחנה ההשמדה חלמנו.

==קישורים חיצוניים==

* 
* [https://web.archive.org/web/20180513201600/http://moreshet.pl/he/node/177 ורטה] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 
* 

קטגוריה:לודז' (פרובינציה): יישובים
קטגוריה:גטאות בפולין
קטגוריה:לודז' (פרובינציה): עיירות יהודיות
סאו קונרדו

סאו קונרדו היא שכונה אמידה בדרום ריו דה ז'ניירו. השכונה שוכנת בין השכונה בארה דה טיז'וקה לשכונה לבלון. סאו קונרדו ידועה באזור הגלישה אווירית שלה, קניון האופנה הכולל למעלה מ-150 חנויות מעצבים בין-לאומיים ומסלול הגולף שלה.
השכונה כוללת מבנייני מגורים, מועדוני לילה ומסעדות.
הר שני האחים שנראה הרבה בסרטים, סדרות טלוויזיה וגלויות מהעיר, מפריד בין החלק הדרומי של ריו דה ז'ניירו לבין סאו קונרדו.

במשך שנים הייתה השכונה מקום מאוד יקר ומבוקש בריו, סלבריטאים רבים התגוררו בה כגון שושה ואחרים.
מחירי הדיור בשכונה הם מהגבוהים ביותר בדרום אמריקה.

פנורמה של החוף של סאו קונרדו

==קישורים חיצוניים==

*[http://www.rio.com/practical-rio/sao-conrado סאו קונרדו באתר rio.com] 

קטגוריה:ריו דה ז'ניירו: שכונות
וריאז'

וריאז (באוקראינית: Варяж; בפולנית: Waręż) הוא כפר במחוז לבוב שבמערב אוקראינה, בו התקיימה עד השואה קהילה יהודית גדולה.

האזכור הראשון לווריאז' הוא משנת 1419, ובשנת 1538 קיבל זכויות עיר, אשר נשללו ממנו בהמשך. בעקבות חלוקת פולין האזור הועבר לאימפריה האוסטרו-הונגרית ולאחר מלחמת העולם הראשונה נכלל בשטח פולין. לאחר מלחמת העולם השנייה הוא נכלל בשטח פולין. בשנת 1951 בעקבות הסכם על הסדרת הגבול בין פולין לברית המועצות אזור בו שוכן הכפר חזר לברית המועצות ואוכלוסייה הפולנית עברה לפולין. כיום הכפר שוכן בסמיכות לגבול אוקראינה-פולין.
==דמוגרפיה==
===יהודי וריאז'===
התיעוד הראשון לישיבת יהודים בכפר הוא משנת 1573. בשנת 1880 נמנו בכפר 880 יהודים, רוב תושביו. בדליקה שפרצה בכפר בשנת 1921 נשרפו רוב בתי היהודים בו, וכן בית הכנסת. רוב יהודי הכפר נמנו על חסידות בלז, ולאחר מלחמת העולם הראשונה התקיימה בכפר גם פעילות ציונית. בשנת 1921 נמנו בכפר 530 יהודים שהיוו רוב תושביו. בשנת 1938 פרעו ביהודי הכפר איכרים אוקראינים.

עם פרוץ מלחמת העולם השנייה וקביעת קו הגבול בין שטחי הכיבוש של ברית המועצות וגרמניה בפולין, נמלטו רוב יהודי הכפר מזרחה, ושם נספו לאחר פרוץ מבצע ברברוסה. בזמן הכיבוש הגרמני הוקם בשטח הכפר מחנה עבודה ליהודים שהובאו למקום מיישובים אחרים.

==קישורים חיצוניים==

* 
* [https://web.archive.org/web/20180513201600/http://moreshet.pl/he/node/178 וריאז'] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 

קטגוריה:מחוז לבוב: יישובים
קטגוריה:מחוז לבוב: עיירות יהודיות
קטגוריה:יישובים שהוקמו במאה ה-15
נתן קמנצקי

הרב נתן קמנֶצקי (1930 – ה' בסיוון ה'תשע"ט, 8 ביוני 2019) היה סגן ראש ישיבת איתרי ומנהל מוסדות איתרי. התפרסם גם בשל החרם הליטאי על ספרו "עשייתו של גדול" העוסק באירועים בחיי אביו הרב יעקב קמינצקי ורבנים בולטים אחרים בעולם הישיבות הליטאיות שלפני השואה.

==ביוגרפיה==
נולד בציטביאן שבליטא לרב יעקב קמנצקי ששימש באותה עת כרב המקומי, ולימים ראש ישיבת תורה ודעת בניו יורק וחבר מועצת גדולי התורה באמריקה; ולעטיל, בתו של משגיח ישיבת סלובודקה הרב דב הירש הלר ("ר' בערע הירש"). בסוף שנת ה'תרצ"ז (1937) היגרו הוריו לארצות הברית, המשפחה התגוררה תקופה קצרה בסיאטל שבוושינגטון, ואחר כך בין השנים ה'תרצ"ח (1938) - ה'תש"ה (1945) התגוררו בטורונטו שבקנדה. הוא נישא לשולמית בתו של הרב דוד ליפשיץ מסובאלק שכיהן כראש ישיבת רבינו יצחק אלחנן.

עלה לישראל בשנת ה'תשכ"ח (1968) והתגורר בקריית אונסדורף בירושלים.

נמנה בין מקימי ישיבת איתרי ושאר מוסדותיה יחד עם הרב מרדכי אליפנט.

הרב קמנצקי נהג לפרסם מאמרים בתלמוד ובתנ"ך על גבי גליונות כתבי העת התורניים המעיין, קובץ בית אהרן וישראל ומוריה. חלק ממאמריו כונסו לספר 'אֲסֻפֹּת נִתְּנוּ' שהוציאו בניו. בשנת 2002 הוציא את ספרו "Making of a Godol" (גידולו של גדול), אותו החרימו רבנים ליטאיים בולטים. בעקבות החרם, קמנצקי חיבר ספר בשם "אנטומיה של איסור" (The Anatomy of a Ban), המתעד את פרשת החרמת הספר. הספר נדפס באנגלית ובעברית, עמוד מול עמוד, ולא הופץ ברבים. כמו כן הביא לבית הדפוס את הביוגרפיה של אביו "רבי יעקב" (תרגום מאנגלית, ירושלים ה'תשנ"ז).

נפטר ב-8 ביוני 2019, ערב חג השבועות ה'תשע"ט. נקבר בחלקת הרבנים בהר המנוחות בירושלים.
 
מצבת קברו של הרב נתן קמנצקי

==קישורים חיצוניים==
* הרב נתן קמנצקי, [https://www.otzar.org/wotzar/book.aspx?606618& אסופות נתנו], ירושלים, ה'תשע"ז. אספת מאמריו
* הרב נתן קמנצקי, [http://www.daat.ac.il/daat/kitveyet/hamaayan/Hamaayan_184.pdf על פגישת ה״לשם״ עם ר׳ ישראל מסלנט]
* 
* 
* 

;על פרשת החרמת ספרו
* [http://www.youtube.com/watch?v=FhTUqfSpDFA&feature=player_embedded הגר"נ קמנצקי (עשייתו של גדול) ב'ליל שישי' - המפגש מלא] 
* אלי שי, [http://www.nrg.co.il/online/archive/ART/415/317.html הרבנים שורפים ספרים], nrg, 10 בינואר 2003
* [http://www.edah.org/backend/JournalArticle/3_2_Shapiro.pdf על הספר, באנגלית]
* [https://web.archive.org/web/20120226233038/http://seforim.traditiononline.org/index.cfm/2006/3/22/Latest-MOAG-Ban-Runs-Counter-to-an-Agreement-with-R-Eliyashiv מכתב מהרב קמנצקי לכמה גדולים בנושא הגרסה המתוקנת של הספר]
* [http://www.yasharbooks.com/Open/OpenAccess06.pdf מובאה מהספר]
* [http://www.bhol.co.il/forum/topic.asp?topic_id=2625883&whichpage=1&forum_id=19616 דיון באתר הייד פארק אודות הספר ואפשרות צפייה בו]

==הערות שוליים==

קטגוריה:יהודים ליטאים
קטגוריה:רבנים חרדים אמריקאים
קטגוריה:ראשי ישיבה ליטאים בישראל
קטגוריה:עולים בשנות ה-1960
קטגוריה:רבני ישיבת איתרי
קטגוריה:ישראלים ילידי ליטא
קטגוריה:יהודים הקבורים בהר המנוחות
נתן
קטגוריה:ישראלים שנולדו ב-1930
קטגוריה:אמריקאים שנולדו ב-1930
קטגוריה:אמריקאים שנפטרו ב-2019
קטגוריה:ישראלים שנפטרו ב-2019
יקטרינה זלנקו

יקטרינה איבנובנה זלנקו (באוקראינית: Зеленко Катерина Іванівна) (14 בספטמבר 1916, קורושצ'ין, מחוז ווהלין, האימפריה הרוסית - 12 בספטמבר 1941, מחוז סומי, ברית המועצות) הייתה טייסת קרב אוקראינית בצבא ברית המועצות במלחמת העולם השנייה. היא האישה היחידה בעולם שביצעה נגיחה אווירית.
בול רוסי משנת 2014 שמנציח את זלנקו ואת הנגיחה האווירית שביצעה

==קורות חיים==

זלנקו התחנכה בקורסק, ולאחר מכן עקרה עם אימה לוורונז'. שם למדה בבית ספר תיכון לטיסה. באוקטובר 1933 סיימה הכשרה במועדון הטיסה של וורונז' ונשלחה לבית הספר הצבאי לטיסה מספר 3 באורנבורג, על שם קלימנט וורושילוב. לאחר מכן הוצבה בחטיבת המפציצים הקלים ה-19 בחרקיב. במהלך מלחמת החורף הייתה זלנקו הטייסת היחידה ממין נקבה בשירות פעיל. על תפקודה במהלך המלחמה עוטרה בעיטור הדגל האדום

ערב הפלישה הגרמנית לברית המועצות השתתפה זלנקו בהכשרה מחדש של סגל אוויר בכיר בשבע אוגדות הטיס, להטסת סוחוי Su-2. לאחר תחילת הפלישה, ביצעה זלנקו ארבעים גיחות (לרבות גיחות לילה) והשתתפה בשנים עשר קרבות אוויר עם מטוסי אויב. ב-12 בספטמבר 1941 הותקף מטוס הסוחוי 2 של זלנקו על ידי שבעה מטוסי מסרשמיט מדגם Bf-109. לאחר שאזלה לזלנקו התחמושת, ביצעה נגיחה אווירית מלמעלה, ופילחה מסרשמיט לשניים באמצעות המדחף הקדמי. אולם כתוצאה מכך התפוצץ מטוס הסוחוי שלה, והיא הועפה מתא הטייס. עדי ראייה שצפו בקרב האווירי זיהו את גופתה.

ב-5 במאי 1990 הוענק לזלנקו עיטור גיבור ברית המועצות. כוכב לכת מינורי, 1900 קטיושה, נקרא על שמה. בעלה של זלנקו, פאבל איגנטנקו, נהרג אף הוא בקרב אוויר, בשנת 1943.

==קישורים חיצוניים==

==הערות שוליים==

קטגוריה:טייסות סובייטיות במלחמת העולם השנייה
קטגוריה:מעוטרי גיבור ברית המועצות
קטגוריה:רוסים וסובייטים שנהרגו במלחמת העולם השנייה
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:אישים שעל שמם כוכב לכת מינורי
קטגוריה:טייסים סובייטים במלחמת העולם השנייה
קטגוריה:אישים שהונצחו על בולי רוסיה
קטגוריה:ילידות 1916
קטגוריה:ילידי 1916
קטגוריה:נפטרות ב-1941
קטגוריה:סובייטים שנפטרו ב-1941
K-1 (צוללת)

K-1 הייתה צוללת מסדרה K של הצי הסובייטי ששירתה במהלך מלחמת העולם השנייה.

K-1 הוצבה בצי הצפוני לפני תחילת המלחמה. מיכאל אבגוסטינוביץ היה מפקד הצוללת החל מתחילת מלחמת העולם השנייה ועד לאביב 1943. הצוללת יצאה מהבסיס ב-5 בספטמבר 1943 ומאז נעלמו עקבותיה, הסיבה לאובדן לא ידועה, ככל הנראה היא הוטבעה באזור נוביה זמליה על ידי צוללת גרמנית..

== פעילות הצוללת ==
לפני טביעה רשמה הצוללת הצלחה בהנחת מוקשים. בסך הכל הטביעה הצוללת 11 כלי שיט בעזרת שימוש במוקשים. ב-11 באוגוסט 1942 נפגעה הצוללת ממוקש ימי אך הצליחה לחזור לנמל ב-14 באוגוסט.

קטגוריה:צוללות הצי הסובייטי
קטגוריה:אוניות מלחמה סובייטיות ורוסיות
קטגוריה:צוללות שטבעו
קטגוריה:צוללות במלחמת העולם השנייה
B-37

B-37 הייתה צוללת מסדרת פוקסטרוט (פרויקט 641) בצי הצפוני של הצי הסובייטי.

== התאונה ==
ב-11 בינואר 1962 הצוללת נקשרה בבסיס הצי לצורכי תחזוקה ובדיקת הטורפדו, כאשר כל הדלתות האטומות למים פתוחות. שרפה פרצה במדור הטורפדו ככל הנראה כתוצאה מגז מימן שהוצת מציוד אלקטרוני. כל 11 הטורפדו התפוצצו בעקבות החום. הצוללת הושמדה מיד כאשר כל הצוות על סיפונה, למעט 2 קצינים שהיו מחוץ לצוללת. 

הצוללת S-350 הייתה קשורה ליד ה-B-37 ונפגעה קשות מהפיצוץ וכמה אנשים מכלי שיט אחרים מהמספנה נהרגו.

בסך הכל נהרגו 122 איש: 59 מאנשי הצוות של הצוללת B-37, מאנשי הצוות של ה-S-350 נהרגו 19, ו-44 אחרים.

קטגוריה:1962 בברית המועצות
קטגוריה:תאונות צוללות בצי הסובייטי
קטגוריה:צוללות הצי הסובייטי
קטגוריה:אוניות מלחמה סובייטיות ורוסיות
בוב גייל

מייקל רוברט "בוב" גייל (נולד ב-25 במאי 1951) הוא תסריטאי, מפיק ובמאי אמריקאי. הוא מפורסם כמי שכתב, ביחד עם רוברט זמקיס, את התסריט לסרט המדע-בדיוני "בחזרה לעתיד"; כמו כן, היה התסריטאי של שני סרטי ההמשך לסרט זה. גייל גם היה המפיק של כל שלושת הסרטים, ביחד עם ניל קנטון.

גייל היה מועמד בתחרות פרס האוסקר ה-58 בקטגוריית התסריט המקורי הטוב ביותר, ביחד עם זמקיס, על "בחזרה לעתיד", אך בסופו של דבר הפרס הוענק לתסריטאי הסרט "העד".

==ביוגרפיה==
גייל נולד סמוך בקרבת סנט לואיס, מיזורי, ארצות הברית, בנם של מקסין (שם נעוריה: קיפל), סוחרת אמנות וכנרת, ומארק ר' גייל, עורך דין. כנער, הוא יצר ספר קומיקס משלו בשם "הקיא הירוק" ("The Green Vomit"), וכן היה אחד ממייסדיו של מועדון קומיקס פופולרי בסנט לואיס. מאוחר יותר, הוא ואחיו, צ'ארלס גייל, יצרו שלושה סרטי חובבים שהיו פרודיה על Commando Cody. לגייל תואר BA בקולנוע של אוניברסיטת דרום קליפורניה משנת 1973; במהלך לימודיו הוא כתב ביקורות עבור פנזין שהוציא אחד מחבריו ללימודים. כמו כן, הכיר במהלך לימודיו את חברו ללימודים רוברט זמקיס.

===קריירה===
====קולנוע ותיאטרון====
כתסריטאים, גייל וזמקיס שיתפו פעולה במספר הפקות של סרטים, ביניהם: "1941", "I Wanna Hold Your Hand", "Used Cars", ו-"Trespass", כאשר עלילתו של הסרט האחרון ממוקמת במזרח סנט לואיס, אילינוי, סמוך למקום הולדתו של גייל.

בשנת 1985, גייל וזמקיס היו מועמדים לפרס אוסקר בקטגוריה התסריט המקורי הטוב ביותר על הסרט "בחזרה לעתיד". בשנת 2002, גייל שימש לראשונה כבמאי קולנוע של סרט באורך מלא, כאשר ביים את "Interstate 60". קודם לכן הוא כתב וביים סרט קצר (45 דקות אורכו) בשם "Mr. Payback: An Interactive Movie", משנת 1995.

כמו כן, הוא עיבד לספר את סרטו "1941" והיה אחד ממפתחי משחק הארקייד "Tattoo Assassins".

ב-31 בינואר 2014, הוכרז כי החלה הפקתו של עיבוד למחזמר של "בחזרה לעתיד". המחזמר, אשר נמצא בשלבי פיתוח על ידי התסריטאים המקוריים רוברט זמקיס ובוב גייל, צפוי לעלות בשנת 2015, ביום השנה ה-30 של הסרט. לדברי גייל, המחזמר יהיה "נאמן לרוח הסרט המקורי".

====קומיקס====
גייל כתב בעבור מספר חוברות קומיקס, ביניהן:
* אנטמן (מארוול קומיקס)
* באטמן (DC קומיקס)
* דרדוויל (מארוול קומיקס)
* ספיידרמן (מארוול קומיקס)

==פילמוגרפיה חלקית==
* 1941
* בחזרה לעתיד
* בחזרה לעתיד 2
* בחזרה לעתיד 3
* בחזרה לעתיד - סדרת האנימציה
* אגדות מעולם המסתורין

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:תסריטאי קולנוע אמריקאים
קטגוריה:קומיקסאים אמריקאים
קטגוריה:בחזרה לעתיד
קטגוריה:אמריקאים שנולדו ב-1951
ווהין

ווהין (בפולנית: Wohyń) הוא כפר במחוז רדזין שבפרובינציית לובלין בפולין, בו התקיימה עד השואה קהילה יהודית גדולה.

==תולדות היישוב==
בראשית המאה ה-16 הוענקו לווהין זכויות עיר, והעיר שימשה כעיר מלכותית, עד שהועברה במאה ה-18 למשפחות אצולה. בשנת 1870 הוחזר היישוב למעמד כפרי.

==יהודי ווהין==
התיעוד הראשון לישיבת יהודים בווהין הוא משנת 1566, ובשנת 1594 הותר להם לבנות במקום בית כנסת ולקדש בית עלמין. בשנים 1577 ו-1683 הופצו נגד יהודי היישוב עלילות דם.

בין מלחמות העולם הוחמר מצבם הכלכלי של יהודי היישוב, ובשנות השלושים סבלו ממשמרות חרם פולניות בסמוך לחנויותיהם. בשנים אלה פעלו בכפר מפלגות ותנועות נוער ציוניות, וצביון הקהילה במקום היה דתי. ביישוב נמנו 1,025 יהודים, מתוך 2,579 תושבים.

עם פרוץ מלחמת העולם השנייה נמלטו מהיישוב יהודים רבים, בשל הפגזת בתי הכפר בידי הגרמנים. מששבו לבתיהם, נאלצו להצטופף במספר מועט של בתים ששרדו, ונלקחו בידי הגרמנים ופולנים מקומיים לעבודות כפייה. עד קיץ 1942 גורשו כל יהודי היישוב למחנות ההשמדה.

לאחר תום המלחמה, נרצחו בידי פולנים 6 יהודים ששבו ליישוב.

==קישורים חיצוניים==

* 
* [https://web.archive.org/web/20180513201600/http://moreshet.pl/he/node/183 ווהין] ב [https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 

==הערות שוליים==

קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:לובלין (פרובינציה): עיירות יהודיות
קטגוריה:יישובים שהוקמו במאה ה-16
וויניליב

וויניליב (באוקראינית: Войнилів, בפולנית: Wojniłów, ברוסית: Войнилов) היא עיירה במחוז איוואנו-פרנקיבסק שבמערב אוקראינה, בה התקיימה עד השואה קהילה יהודית.

==תולדות היישוב==
וויניליב נזכרת לראשונה בשמה בשנת 1443, ובמחצית המאה ה-16 קיבלה זכויות עיר. בשנת 1676 נערך בסמוך לעיירה קרב גדול בין גייסות הטורקים ובין גייסותיו של יאן סובייסקי.

בחלוקת פולין בשנת 1772 נכלל היישוב בשטחי אוסטריה, ולאחר מלחמת העולם הראשונה נכלל בשטחי הרפובליקה הפולנית השנייה.

==יהודי וויניליב==
בית העלמין היהודי בוויניליב]]
[[אנדרטה לזכר יהודי וויניליב שנספו בשואה, בבית העלמין בחולון]]
קהילה יהודית מאורגנת מתועדת בעיירה מסוף המאה ה-17. במהלך מלחמת העולם הראשונה נפגעו יהודי העיירה כתוצאה מהכיבוש הרוסי.

בין מלחמות העולם התגברה בעיירה הפעילות הציונית, ופעלו בה תנועות נוער ציוניות ובית ספר עברי. בשנים אלה נמנו בעיירה 944 יהודים, כשליש מתושביה.

באביב 1942 גירשו הגרמנים את כל יהודי היישוב לסטינסלאבוב, ושם נרצחו באתר ההרג טחנת רודולף.

==קישורים חיצוניים==

* [https://web.archive.org/web/20180513201600/http://moreshet.pl/he/node/185 וויניליב] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* [http://kehilalinks.jewishgen.org/voynilov/voynilov.html וויניליב] באתר JewishGen

קטגוריה:מחוז איוואנו-פרנקיבסק: יישובים
קטגוריה:גליציה
קטגוריה:שואת יהודי אוקראינה
קטגוריה:קהילות יהודיות באוקראינה
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-15
וויסלוויצה

וויסלוויצה (בפולנית: Wojsławice, נהגה: ווֹיסלוויצה) הוא כפר במחוז חלם שבפרובינציית לובלין בפולין, בו התקיימה עד השואה קהילה יהודית.

==תולדות היישוב==
וויסלוויצה נזכר כיישוב אצולה בתעודות מהמאות ה-14 וה-15, ובאמצע המאה ה-15 קיבל זכויות עיר, אשר ניטלו ממנו בשנת 1869. במהלך מלחמת העולם הראשונה התרחש באזור הכפר קרב בו נהרגו כ-1,400 חיילים רוסים וגרמנים.

==יהודי וויסלוויצה==
בפרעות ת"ח ות"ט נמלטו מהכפר יהודיו, ובכך ניצלו רובם. בשנים שלאחר מכן, הוטלו על יהודי היישוב מיסים גבוהים. בשנת 1760 הופצה נגד יהודי היישוב עלילת דם, בה הואשמו ברצח נער נוצרי לשם הכנת מצות מדמו. בעקבות זאת, הוצאו להורג בעינויים קשים נכבדי הקהילה, לרבות רבה. מהמאה ה-18 פעלו בכפר חסידויות שונות.

במהלך מלחמת העולם הראשונה פרעו ביהודי היישוב הקוזקים, תוך ביצוע מעשי שוד ואונס, ובסוף שנת 1918 פרעו ביהודי המקום חיילי הצבא הכחול. בין מלחמות העולם התגברה הפעילות הציונית בכפר, לצד פעילות של אגודת ישראל. בשנים אלה נמנו בכפר כ-900 יהודים, קרוב למחצית מתושביו. בשנות השלושים סבלו יהודי הכפר מקריאות לחרם מצד שכניהם הפולנים.

===בשואה===
ב-11 בספטמבר 1939 נכבש הכפר בידי הגרמנים, ואלו החלו בלקיחת יהודים לעבודות כפייה קשות ומשפילות, כאשר כ-100 יהודים מהיישוב מתו כבר בשבועות הראשונים לכיבוש. בהמשך, הוחרמו עסקי היהודים בכפר, והוטלו על יהודי המקום גזירות שונות, ובהן חובת ענידת סרט זרוע עם מגן דוד, תוך ריכוז היהודים בגטו סגור, אליו צורפו בסוף שנת 1941 יהודים נוספים מכפרי הסביבה.

בינואר 1942 גורשו כמה עשרות זקנים מהגטו לולודבה, ומשם שולחו למחנה ההשמדה סוביבור. באוקטובר 1942 גורשו כ-1,200 היהודים שנותרו בגטו לסוביבור ולמחנות נוספים, כאשר המסתתרים נרצחו במקום. יהודים מעטים מהכפר שהצליחו להימלט ליערות הסביבה, נרצחו ברובם בידי פולנים או הוסגרו לגרמנים.

באוגוסט 2021 התגלה בחצר בית פרטי בכפר קבר אחים ובו 60 גופות של יהודי המקום, ומתוכם 20 גופות של ילדים. במקום תוקם מצבת זיכרון.

==קישורים חיצוניים==

* [https://web.archive.org/web/20180513201600/http://moreshet.pl/he/node/187 וויסלוויצה] ב [https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 

==הערות שוליים==

קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:גטאות בפולין
קטגוריה:לובלין (פרובינציה): עיירות יהודיות
Weinen, Klagen, Sorgen, Zagen, רי"ב 12

הכנסייה במבצר ויימאר, בה ביצע וניצח באך על יצירותיו
Weinen, Klagen, Sorgen, Zagen (בעברית: בכי, אנחות, דאגות, ייאוש), רי"ב 12, היא קנטטה שהלחין יוהאן סבסטיאן באך בעת שהתגורר בוויימאר. הוא הלחין את היצירה לכבוד יום ראשון השלישי שאחרי הפסחא וניצח על הביצוע הראשון שלה ב-22 באפריל 1714 בכנסייה שבמבצר העיר.

==היסטוריה ומילים==
ב-2 במרץ 1714 התמנה באך למנהל הקונצרטים של הדוכס בוויימאר. בתפקיד זה היה אחראי בין השאר להלחין יצירה חדשה, בעיקר מסוג הקנטטה הדתית, מדי חודש עבור בית התפילה הדוכסי. רי"ב 12, שהולחנה באפריל, הייתה הקנטטה השנייה בתקופה זו, לאחר רי"ב 182 שהולחנה לכבוד יום ראשון של הדקלים במרץ. נוסח הקריאה ליום ראשון השלישי שלאחר הפסחא הוא מאיגרת פטרוס הראשונה ומהבשורה על-פי יוחנן על ישו המבשר לתלמידיו על הביאה השנייה. הלברית מתארת את הסבל שעל הנוצרים לסבול והיא נכתבה כנראה על ידי סלומון פרנק, משורר הדוכס בוויימאר, שכתב את רוב הטקסטים לקנטטות של באך בתקופת ויימאר. רעיון הסבל לקוח מפסוק 19 בקטע הקריאה מאיגרת פטרוס. החלק השלישי של הקנטטה הוא ציטוט ממעשי השליחים: "דֶּרֶךְ צָרוֹת רַבּוֹת עָלֵינוּ לְהִכָּנֵס לְמַלְכוּת אֱלֹהִים".
החלק הרביעי מביע את הרעיון שסבלו של ישו מביא נחמה לנוצרי המעונה; החלק החמישי קורא למאמין ללכת אחר ישו גם בעת סבל; החלק השישי מבטא את האמונה שלאחר כל צער תבוא שמחה ולאחר כל אבל – נחמה. הקנטטה נחתמת במזמור של סמואל רודיגסט, העוסק בהשגחתו התמידית של אלוהים.

לאחר שעבר באך ללייפציג והתמנה למנהל המוזיקה בכנסיית תומאס הקדוש, הוא ביצע שם את היצירה שוב ב-30 באפריל 1724.

הוא עיבד את פתיחת קטע המקהלה הראשון לחלק Crucifixus במיסה בסי מינור. פרנץ ליסט השתמש אף הוא בקטע זה כבסיס להלחנת היצירות לכלי מקלדת מספר 179 ו-180 ברשימת יצירותיו.

==מבנה והרכב מבצע==
הקנטטה נכתבה עבור שלושה סולנים, אלט, טנור ובס ומקהלה בת ארבעה קולות. הכלים המשתתפים הם חצוצרה, אבוב, בסון, שני כינורות, שתי ויולות ובאסו קונטינואו. לקנטטה שבעה חלקים:
# סינפוניה בפה מינור
# מקהלה: Weinen, Klagen, Sorgen, Zagen (בכי, אנחות, דאגות, ייאוש)
# רצ'יטטיב: Wir müssen durch viel Trübsal (דרך צרות רבות)
# אריה לאלט: Kreuz und Kronen sind verbunden (צלב וכתר כרוכים יחדיו)
# אריה לבס: Ich folge Christo nach (אלך אחר כריסטוס)
# אריה לטנור: Sei getreu, alle Pein (היה נאמן, כל המכאובים)
# מקהלה: Was Gott tut, das ist wohlgetan (מה שאלהים עושה, לטובה הוא עושה)

==הקלטות==
היצירה בוצעה והוקלטה רבות על ידי מנצחים ידועים, בהם גוסטב ליאונהארדט, ג'ון אליוט גרדינר, טון קופמן וסיגיסוולד קאוקן.

==קישורים חיצוניים==

* [http://www.bach-cantatas.com/BWV12.htm פרטי הקנטטה באתר קנטטות באך]
* [http://www.bach-cantatas.com/Texts/BWV12-Heb1.htm טקסט הקנטטה באתר קנטטות באך (בתרגום לעברית)]

==הערות שוליים==

קטגוריה:קנטטות מאת יוהאן סבסטיאן באך
משה זבולון מרגליות

הרב משה זבולון מרגליות{{תמונה להחלפה}}
הרב משה זבולון מרגליות (ה'תרי"א, אפריל 1851 - ז' באלול ה'תרצ"ו, 25 באוגוסט 1936) היה רב וראש ישיבה אורתודוקסי אמריקאי ממוצא פולני. רבה של בוסטון ושל קהילות אחרות בארצות הברית. חבר הנהלת עזרת תורה ונשיא הכבוד של אגודת הרבנים דארצות הברית וקנדה. מראשי ישיבת רבי יצחק אלחנן.

==ביוגרפיה==
נולד בעיר קרוז' שבליטא. בצעירותו למד אצל דודו ר' דוד מקרוז' שהיה רבה של מרץ', אחר כך היה עוזרו של הרב שמחה הלוי הורוויץ, רבה של קרוז'. בגיל 25 נסע לביאליסטוק למד מפי רבי יום טוב ליפמן הלפרין, אצלו עשה שימוש חכמים ועל ידו נסמך לרבנות. לאחר נישואיו היה מתלמידיו של רבי יצחק אלחנן ספקטור מקובנה. התמנה כמו"צ במרץ' למשך שנה, ואחר כך התמנה כרבה של סלובודקה שבמחוז סובאלק , משרה בה נשא כשתים עשרה שנים.

בהמשך היגר לארצות הברית והיה רב בכמה קהילות ועסקן ציבורי. בין השנים 1889–1906 כיהן במשרת "הרב הכולל" של בוסטון, וב-1906 העביר את משרתו לרב גבריאל זאב מרגליות (שלא היה קרוב משפחתו) ועבר לכהן כרב קהילת ישורון ברחוב 85 במזרח ניו יורק, שנחשבה אז לקהילה עשירה ומבוססת ומנתה כאלף בתי אב

במקביל כיהן כנשיא המשרד הניו יורקי של מוסדות ארץ ישראליים רבים: מפעלי הצדקה המאוחדים של ירושלים, תלמוד תורה וישיבת עץ חיים, בית החולים ביקור חולים, ובית החולים לחשוכי מרפא.

בנו, הרב שלמה זלמן מרגליות נסע ללמוד בישיבות אירופה, ואחרי חזרתו לארצות הברית שימש כדרשן בקליבלנד. הוא נהרג בתאונת דרכים בט"ז בתמוז ה'תרע"ז, 6 ביולי 1917 ונקבר בבית הקברות הר הכרמל בניו יורק.

הרב משה זבולון מרגליות נפטר בניו יורק בז' באלול ה'תרצ"ו, 25 באוגוסט 1936. נקבר אף הוא בבית הקברות הר הכרמל.

==הנצחתו==
לרגל יום הולדתו ה-75 בשנת 1927 הקדישה הנהלת ישיבת רבינו יצחק אלחנן על שמו, אגף חדש לישיבה שנקרא "בית מדרש למורים אורתודוקסים על שם רמ"ז מרגליות" לאחר פטירתו בשנת 1936, הוקמה בשנת 1937 ישיבה על שמו בשם ישיבת רמ"ז .

==קישורים חיצוניים==

* 
* 
* 'מרגליות, ר' משה־זבולון ("המגיד מגרודנה")', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 69 (, תמונה 1267)
* 
* [http://yu.edu/riets/about/mission-history/historic-roshei/moshe-zevulun-margolies/ הרב משה זבולון מרגליות] באתר ישיבה יוניברסיטי
* [http://kevarim.com/rabbi-moshe-zevulun-margolies/ קברו ומידע נוסף] באתר "קברים" 
* [http://www.ivelt.com/forum/download/file.php?id=22372 תמונה נוספת שלו בצעירותו]
* 

==הערות שוליים==

קטגוריה:יהודים פולנים
קטגוריה:בוסטון: רבנים
קטגוריה:ניו יורק: רבנים
קטגוריה:יהודים אמריקאים
קטגוריה:ראשי ישיבה בישיבה יוניברסיטי
קטגוריה:אישים שעל שמם ישיבות בארצות הברית
קטגוריה:תלמידי הרב יצחק אלחנן ספקטור
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1851
קטגוריה:אמריקאים שנפטרו ב-1936
עמי-צדוקה

עַמִּי-צַדוּקָה (או עַמִּיצַדוּקָה, עַמִּי-זדוּגָה) היה מלך מהשושלת הבבלית הראשונה שמוצאה היה אמורי (בערך 1646–1626 לפנה"ס על פי הכרונולוגיה התיכונה, ובערך 1582–1562 לפנה"ס על פי הכרונולוגיה הנמוכה). כמה משמות-השנים עבור עשרים ואחת שנותיו שרדו, ביניהם עבור השבע עשרה הראשונות. השמות מצביעים על כך שהשנים האלו היו שנים שלוות בממלכה בשיפוץ והרחבת המקדשים, ומפעלי בנייה נוספים כמו בניית חומה על שפת הפרת בשנת מלכותו האחד-עשר.

מתקופתו נשתמרה סדרה של תצפיות אסטרונומיות של כוכב נוגה, ועל פיה נקבעו האפשרויות השונות לתארוך הכרונולוגיה של המזרח הקרוב העתיק.

בנו שמשו-דיתנה היה המלך האחרון בשושלת הראשונה של בבל. 

== ראו גם ==
*מלכי בבל
* לוחות נוגה של עמי-צדוקה 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מלכי השושלת ה-1 האמורית של בבל
וולומין

וולומין (בפולנית: Wołomin) היא עיר בפרובינציית מזוביה שבפולין, כ-20 ק"מ מזרחית לוורשה, בה התקיימה עד השואה קהילה יהודית גדולה.

==תולדות היישוב==
וולומין נזכרת לראשונה במאה ה-15, ובשנת 1919 קיבלה זכויות עיר. בשנת 1920 נערכה בסמוך לעיר המתקפה הפולנית בקרב ורשה.

==יהודי וולומין==
יהודים החלו לשבת בוולומין בסוף המאה ה-19, והקימו מספר מפעלי תעשייה במקום. לאחר מלחמת העולם הראשונה השתקעו בעיר פליטים יהודים רבים, ונמנו בה כ-3,079 יהודים, כמחצית מתושביה. בין מלחמות העולם התגברה הפעילות הציונית בעיר, ופעלו בה תנועות נוער ציוניות וקיבוץ הכשרה, לצד פעילות של אגודת ישראל.

בסוף שנות השלושים סבלו יהודי העיר ממספר תקיפות אנטישמיות, לרבות הפגנות נגדם וחילול בית העלמין היהודי בעיר.

===בשואה===
וולומין נכבשה בידי הגרמנים ב-13 בספטמבר 1939, ואלו החלו מיד להתעלל ביהודיה, ולחטוף אותם לעבודות כפייה. בהמשך, הוטלו על יהודי העיר גזירות שונות, ובהן חובת ענידת טלאי צהוב. בד בבד מונה בעיר יודנרט, בראשות יעקב בלומברג, ובנובמבר 1940 רוכזו יהודי העיר בגטו, אליו הועברו גם מאות יהודים מהסביבה. מהגטו נלקחו היהודים למחנות עבודה בסביבת העיר.

באביב 1941, עת שהו בגטו כ-3,000 יהודים, הוא גודר בגדר תיל ונסגר. ב-4 באוקטובר 1942 חוסל גטו וולומין, כאשר יושביו גורשו לרדזימין, ומשם למחנה ההשמדה טרבלינקה. ילדי בית היתומים בגטו נרצחו במקום.

==קישורים חיצוניים==

* 
* 
* [https://web.archive.org/web/20180513201600/http://moreshet.pl/he/node/194 וולומין] ב [https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 

קטגוריה:מזוביה: ערים
קטגוריה:גטאות בפולין
קטגוריה:מזוביה: עיירות יהודיות
ברביקן קרקוב

ברביקן קרקוב (בפולנית: barbakan krakowski) הוא מבנה ברביקן מבוצר שהיווה את אחד השערים שהובילו לעיר העתיקה של קרקוב בדרום פולין. הברביקן של קרקוב הוא בין הביצורים הבודדים מבין אלה שהקיפו את העיר ושרדו עד ימינו, והיה בעבר חלק בלתי נפרד מחומות העיר. כיום משמש המבנה כאתר תיירות וכמקום אירוח לתערוכות.

הברביקן, הבנוי בסגנון גותי והוקם בסביבות שנת 1498, הוא אחד משלושה ביצורים מסוג זה באירופה ששרדו עד ימינו, והשמור מביניהם. הברביקן הוא מבנה לבנים מעוגל, מוקף חפיר, ובמרכזו חצר בקוטר 24.4 מטרים. למבנה שבעה צריחים, עובי קירותיו כ-3 מטרים ובתוכם 130 אשנבי ירי.
הברביקן היה במקור מחובר לחומות העיר באמצעות מעבר מקורה שהוביל לשער פלוריאן הקדוש.

על צדו המזרחי של הברביקן תלוי שלט זיכרון למרצ'ין אורצביץ', תושב העיר, שלפי האגדה, במהלך המאבק בין קונפדרציית באר לכוחות הרוסים שצרו על העיר ב-1768, טען את הרובים של מגני העיר, שנגמרה להם התחמושת, בכפתורי מתכת, וכך הצליח להרוג את מפקד הכוח הרוסי.

<gallery>
קובץ:Barbakan_Krakow_z_ulicy_Basztowej.jpg|הברביקן בקרקוב
KR067.jpg|הברביקן ושער פלוריאן הקדוש בצורתם לפני המאה ה-19
</gallery>

==קישורים חיצוניים==

* 

קטגוריה:מבנים גותיים
קטגוריה:קרקוב: מבנים
קטגוריה:פולין: ביצורים
קטגוריה:קרקוב: היסטוריה
נייג'ל טרי

פיטר נייג'ל טרי (באנגלית: Peter Nigel Terry; 15 באוגוסט 1945 - 30 באפריל 2015) היה שחקן תיאטרון וקולנוע אנגלי. לטרי הייתה קריירה ארוכה בתיאטרון הקלאסי. לצופי הקולנוע הוא מוכר מתפקיד המלך ארתור בסרטו של ג'ון בורמן "אקסקליבר" משנת 1981.

== קורות חיים ==
טרי נולד בעיר בריסטול שבאנגליה, בנם של דורין ופרנק אלברט טרי בעל תואר OBE שהיה טייס בחיל האוויר המלכותי ובעל עיטור DFC. הוא היה התינוק הראשון שנולד בבריסטול עם סיום מלחמת העולם השנייה. המשפחה עברה להתגורר בטרורו שבקורנוול שם עבד אביו כקצין מבחן.
טרי למד בבית ספר "טרורו", הוא התחיל להתעניין במשחק ופיתח את כישוריו ברישום ובציור. בעידודם של הוריו הצטרף לתיאטרון הלאומי לנוער . ב-1963 נרשם לבית הספר למשחק "Central School of Speech and Drama" שבלונדון, ועבד לפני ומאחורי הקלעים. ב-1966 הצטרף לתיאטרון "אוקספורד מדו פליירס" בתחילה כעוזר מנהל במה.

לאחר שעבד עם להקות תיאטרון רפרטוארי כמו "אוקספורד מדו פליירס" ו"בריסטול אולד ויק", הופיע טרי בהפקות של הלהקה השייקספירית המלכותית, "תיאטרון ראונד האוס", ותיאטרון רויאל קורט. בין השאר גילם ב-1989 את בוסולה בהפקה של הלהקה השייקספירית המלכותית למחזה "הדוכסית ממאלפי" מאת ג'ון ובסטר. באותה שנה גילם את פריקלס בהפקה של דייוויד ת'אקר של המחזה "פריקלס, נסיך צור".

בנוסף להופעתו בסרט "אקסקליבר" השתתף טרי בכתריסר סרטי קולנוע בהם "אריה בחורף" (1968), בו שיחק לצידם של קתרין הפבורן, פיטר או'טול ואנתוני הופקינס בתפקיד הנסיך ג'ון הצעיר. ב-1986 הופיע בתפקיד הראשי בדמות הצייר קאראווג'ו בסרט הנושא את שמו שביים דרק ג'רמן. ב-2004 שיחק בסרט "טרויה" בתפקיד כהן ונסיך טלפוס. ב-2006 השתתף בסרט "Blackbeard" בהפקת ערוץ הולמרק.

בטלוויזיה הופיע טרי בסדרה הבריטית-אמריקאית "Covington Cross" שעלילתה מתרחשת בימי הביניים. הוא השתתף בסדרה "חדר מיון" וגילם את דני, בפרק "בתו של הדוקטור" בסדרת המדע בדיוני "דוקטור הו", שיחק בתפקיד ג'נרל קוב, ובסדרה "היילנדר" הופיע בתפקיד גבריאל פיטון. עוד השתתף בתפקיד סם ג'ייקובס בשני פרקים בשם "Anger Management" בסדרה "להעיר את המתים". ב-1998 גילם את מר בולדווד בעיבוד הטלוויזיוני לרומן "הרחק מהמון מתהולל" מאת תומאס הרדי.

===חיים אישיים===
אחרי שלושים שנה בלונדון חזר ב-1993 להתגורר בקורנוול.

טרי נפטר ב-30 באפריל 2015 ממחלת ריאות חסימתית כרונית. בהיעדר קרובי משפחה, ארגנו חבריו מגי סטיד ודייוויד הורוביץ' את ההלוויה שלו, שהתקיימה ב-19 במאי 2015, בהשתתפות שחקנים וחברים נוספים.

==פילמוגרפיה==
* אריה בחורף (1968) The Lion in Winter
* (1975) Slade in Flame
* אקסקליבר (1981) Excalibur
* סילביה (1985) Sylvia
* דז'ה וו (1985) Déjà Vu
* קאראווג'ו (1986) Caravaggio
* רקוויאם המלחמה (1987) War Requiem
* אדוארד השני (1991) Edward II
* כריסטופר קולומבוס (1992) Christopher Columbus: The Discovery
* הרחק מן ההמון הסואן (1998) Far from the Madding Crowd
* (2001) The Search for John Gissing
* גם אני נפוליאון (2001) The Emperor's New Clothes
* החטא ועונשו (2002) Crime and Punishment
* פחד נקודה. קום (2004) FeardotCom
* טרויה (2004) Troy
* (2005) Red Mercury
* (2006) Blackbeard

==קישורים חיצוניים==

* [http://www.filmreference.com/film/91/Nigel-Terry.html הביוגרפיה של נייג'ל טרי]
* [http://www.theguardian.com/stage/2015/may/03/nigel-terry הספד] באתר The Guardian
* 

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1945
קטגוריה:אנגלים שנפטרו ב-2015
ביף טאנן

ביף האוורד טאנן (באנגלית: Biff Howard Tannen) הוא דמות בדיונית בטרילוגיית סרטי "בחזרה לעתיד". תומאס פ. וילסון מגלם את דמותו של ביף בכל שלושת הסרטים, כמו גם בבחזרה לעתיד: מתקן השעשועים שבאולפני יוניברסל, ומדבב את הדמות המצוירת, בסדרת האנימציה.

ביף הוא בריון גדול, גס רוח, יהיר ואלים שמשיג מה שהוא רוצה על ידי רמאות או באמצעות הפחדה של אחרים (למשל: על מנת שיעשו את העבודה שלו בשבילו). לו ולבני משפחתו יש נטייה לשבש מטבעות לשון, באופן שגורם להם להיראות טיפשים ומגוחכים, אף על פי שכוונתם הייתה להעליב או להפחיד. כל בני המשפחה סולדים מזבל. הקללה האהובה עליו ביותר היא "ראש תחת" ("Butthead").

==ביוגרפיה==
===ראשית חייו===
ביף נולד בהיל ואלי, קליפורניה. הוא נינו של ביופורד טאנן, וסבו של גריף (גריף קורא לביף "סבא". שם משפחתו של גריף לא נאמר). במקום ללמוד בבית-הספר התיכון, הוא מעדיף לאיים על ג'ורג מק'פליי, על מנת שזה יעשה עבורו את שיעורי הבית שלו במקומו, בזמן שהוא שותה ומבלה עם חבריו. רוב חבריו ללימודים של ביף פוחדים ממנו. עם זאת, הוא פחות אמיץ כשהוא לבדו, ללא חברי הכנופיה שלו (מאטץ', סקינהד, ו-D-3).

על פי טיוטת תסריט ראשונית, שמו האמצעי של ביף הוא "הווארד". על פי הסרט השני, הוא גר ביחד עם הסבתא שלו, גרטרוד טאנן, ברחוב מייסון 1809, היל ואלי (נכון לנובמבר 1955).

===מערכות יחסים===
בשנת 1955, ביף היה דלוק על לוריין ביינס (בעוד היא, מצידה, לא סובלת אותו). עם זאת, בשנת 1985 החלופית נחשף כי בסופו של דבר לוריין טאנן התחתנה עם ביף, על מנת שלילדיה (מג'ורג' מק'פליי המנוח) יהיו חיים טובים יותר. בשנת 1985 המקורית, המצב המשפחתי של ביף איננו ידוע; בכל הטרילוגיה לא נעשה כל אזכור אודות אישה או ילדים.

===ילדים וצאצאים===
נכון לשנת 2015, לביף יש נכד בגיל העשרה, גריף טאנן, עובדה המעידה על כך שלביף יש לפחות ילד אחד בשנת 1985. בסדרת האנימציה נחשף כי לביף יש בן, בשם ביף ג'וניור.

==קישורים חיצוניים==
* 

==הערות שוליים==

קטגוריה:בחזרה לעתיד
קטגוריה:דמויות קולנועיות
קטגוריה:דמויות טלוויזיוניות
קטגוריה:דמויות אנימציה
בית בכפר

230px
רשת "בית בכפר" היא רשת דיור מוגן לבני הגיל השלישי - סיעודיים וכאלה המוגדרים עצמאיים. בבתי הדיור המוגן כ-1,000 יחידות דיור וכ-1,500 דיירים.

הרשת נוסדה בשנת 1990 על ידי משפחת בלושטיין. היא מספקת פעילויות חברתיות ותרבותיות, פעילות גופנית, מחשבים, קפיטריה וספרייה.

== סניפי בית בכפר ==
הרשת מפעילה חמישה בתי דיור מוגן: שניים בכפר סבא, בגדרה, בביתן אהרון וסמוך לגינוסר.
* כפר סבא - בית הדיור המוגן הראשון שהוקם ברשת, בסמוך לקאנטרי קלאב בעיר. בבית 104 יחידות דיור.
* ביתן אהרון - בעמק חפר שבשרון, סמוך לפרדסים ולנוף פתוח. מכיל כ-240 יחידות דיור ואודיטוריום. במקום מופעלות שתי מחלקות סיעודיות.
* הדרים - בשנת 1996 נבנה בית בכפר הדרים שבכפר סבא, מכיל 175 יחידות דיור ומחלקה סיעודית בת 36 מיטות.
* גדרה - נבנה בשנת 2005. מכיל 216 יחידות דיור. במקום גם מחלקה סיעודית.
* חוף כנרת - נבנה בשנת 2011, על שפת הכנרת, בסמוך לקיבוץ גינוסר ובו 300 יחידות דיור.

== קישורים חיצוניים ==
* 

קטגוריה:ישראל: דיור מוגן
וולנוב

וולנוב (בפולנית: Wolanów) הוא כפר במחוז ראדום שבפרובינציית מזוביה בפולין, בו התקיימה עד השואה קהילה יהודית גדולה.

==תולדות היישוב==
וולנוב החל ככפר קטן, שבשנת 1662 מנה 52 תושבים. לוולנוב הוענקו זכויות עיר בשנת 1773, אך אלה ניטלו ממנו בשנת 1869.

==יהודי וולנוב==
יהודים החלו לשבת בכפר בתחילת המאה ה-19, ובאמצע המאה ה-19 הוקם ביישוב בית כנסת. בשנות השלושים התקיימה בכפר פעילות ציונית, ותנועת הנוער הגדולה במקום הייתה בית"ר. בתקופה זו נמנו בכפר 313 יהודים, רוב תושביו.

ב-5 בספטמבר 1939 נכנסו לכפר הגרמנים. כשבוע לאחר מכן, בעת תפילת ראש השנה, פרצו לבית הכנסת המקומי חיילים גרמנים ופולנים מקומיים, גררו את היהודים לרחובות הכפר, ושם הכו והשפילו אותם. בימים שלאחר מכן, נלקחו יהודים מהכפר לעבודות כפייה, תוך הוצאה להורג של מספר יהודים. בהמשך, הוקם בכפר יודנרט, בראשות משה ברנהולץ, אשר נצטווה לספק לגרמנים עובדים יהודים. בדצמבר 1940 רצחו איכרים פולנים שני אחים יהודים בכפר.

באביב 1941 הגיעו לכפר עשרות משפחות יהודיות שגורשו מפשיטיק, ומספר היהודים בכפר הגיע לכ-500. בשלב זה מינו הגרמנים יודנרט חדש בכפר, בראשות יעקב ברקוביץ'. ביולי 1941 רוכזו יהודי היישוב בגטו, אשר ממנו הועברו ביולי 1942 לשידלוביץ, וגורלם שם היה כגורל יתר יהודי המקום.

עם חיסול הגטו ביישוב, הועברו כמה עשרות בעלי מקצוע יהודים מוולנוב למחנה עבודה שהוקם בסמיכות ליישוב, בו הוחזקו מאות יהודים נוספים מהסביבה. בספטמבר 1942 שולחו הנשים והילדים ממחנה זה לטרבלינקה, בתחילת 1943 נרצחו 20 חולים בבית החולים שהוקם בו, ובאפריל 1943 נרצחו כ-420 יהודים נוספים בו. מחנה זה חוסל סופית ביולי 1943.

==קישורים חיצוניים==

* [https://web.archive.org/web/20180513201600/http://moreshet.pl/he/node/197 וולנוב] ב [https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 

קטגוריה:מזוביה: יישובים
קטגוריה:גטאות בפולין
קטגוריה:מזוביה: עיירות יהודיות
סאונדקלאוד

סאונדקלאוד (באנגלית: SoundCloud) היא פלטפורמה מקוונת להפצת אודיו. לאתר ישנו גם בלוג, ערוצי שידור וקבוצות. החברה הוקמה בשנת 2007 ואתר האינטרנט שלה הוקם ב-7 באוקטובר 2008. מנהלי החברה הם אלכסנדר ליונג ואריק וואלפורס. באתר מועלים שירים, הרצאות, פודקאסטים, ושידורים חיים.

== היסטוריה ==
SoundCloud הוקמה בברלין בשנת 2007 על ידי מעצב הקול השוודי אלכסנדר יונג והאמן השוודי אריק וואלפורס, ואתר האינטרנט שלה הושק בסוף 2008. במקור נועד האתר להקל על מוזיקאים לשתף פעולה על ידי הקלת שיתוף הקלטות ראשוניות ודיון עליהן, אך מאוחר יותר הפך לאתר להוצאה לאור של שירים.

במאי 2010, הודיעה SoundCloud כי רשומים לשירות כמיליון משתמשים. ב־15 בינוי דיווחה SoundCloud על 5 מיליון משתמשים רשומים, ובתחילת 2012 דיווחה על 10 מיליון משתמשים רשומים. במאי 2012 הוכרז כי ל־SoundCloud רשומים 15 מיליון משתמשים ושקצב גידול המשתמשים עולה ב־1.5 מיליון משתמשים בכל חודש. במאי 2019 חצה האתר את רף ה־175 מיליון משתמשים.

== קישורים חיצוניים ==

* 

* 

==הערות שוליים==

קטגוריה:אתרים מבוססי תוכן משתמש
קטגוריה:אתרי אינטרנט שהושקו ב-2007
קטגוריה:שירותי הזרמת מוזיקה
קטגוריה:אתרי אינטרנט שצונזרו בסין
Precision Time Protocol

Precision Time Protocol (ידוע גם כ-PTP) הוא פרוטוקול המשמש לסינכרון שעונים עבור רשתות מחשבים. ברשת LAN, הוא משיג דיוק בטווח של מיקרו-שניות המתאים למערכות בקרה ומדידה.
הפרוטוקול הוגדר במקור על ידי תקן IEEE 1588-2002 בשנת 2002 (הידוע בשם PTP Version 1). 

בשנת 2008 פורסם תקן חדש יותר (הידוע בשם PTP Version 2), המשפר את הדיוק והחסינות אבל אינו תואם לגרסה הקודמת משנת 2002.
הוא ממלא נישה שלא קיימת בתקני הסינכרון NTP ו-GPS בשל הדיוק הגדול יותר (לעומת NTP) או העלות של שימוש ב-GPS.

קטגוריה:תקנים בתקשורת מחשבים
קטגוריה:פרוטוקולי תקשורת